31979R2225
L 257/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2225/79 НА СЪВЕТА
от 9 октомври 1979 година
за изменение на Регламент (ЕИО) № 1784/77 относно сертифицирането на хмела
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Регламент (ЕИО) № 235/79 (2), и по-специално член 2, параграф 4 от него,
като взе предвид предложението на Комисията,
като има предвид, че прилагането на Регламент (ЕИО) № 1784/77 на Съвета от 19 юли 1977 г. относно сертифицирането на хмела (3) показа, че проверката на нетното тегло на шишарките на хмела, което се отбелязва на сертификата, е причинило технически затруднения в някои случаи; като има предвид, че трябва да се въведат изисквания, за да се осигури посочването на брутното тегло в сертификата в допълнение или вместо нетното тегло,
ПРИЕ НАСТОЯЩИЯ РЕГЛАМЕНТ:
Член 1
Член 5, параграф 1, буква в) от Регламент (ЕИО) № 1784/77 се изменя и чете, както следва:
„в)
нетното и/или брутното тегло;“
Член 2
Настоящият регламент влиза в сила на третия ден от публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 9 октомври 1979 година.